శార్దూలము

**శ్రీ కైవల్య పదంబుఁ జేరుటకునై చింతించెదన్ లోక ర**

**క్షైకారంభకు భక్త పాలన కళా సంరంభకున్ దానవో**

**ద్రేకస్తంభకుఁ గేళి లోల విలసద్దృగ్జాల సంభూత నా**

**నా కంజాత భవాండ కుంభకు మహానందాంగనాడింభకున్.**

మత్తేభము

**అల వైకుంఠపురంబులో నగరిలో నా మూల సౌధంబు దా**

**పల మందారవనాంతరామృత సరః ప్రాంతేందు కాంతోపలో**

**త్పల పర్యంక రమావినోది యగు నాపన్న ప్రసన్నుండు వి**

**హ్వల నాగేంద్రము "పాహిపాహి" యనఁ గుయ్యాలించి సంరంభియై.**